Názov cvičenia: **Nostalgia**

Art film – štylizované cvičenie s hranými prvkami

Dĺžka: minimálne 3,5 minúty

Individuálne cvičenie – každý poslucháč má svoj film, spolupráca je vítaná

Cvičenie je zamerané tvorbu pocitov v AV diele.

Poslucháč vyjadrí vo filme pocit nostalgie. Prvky , ktoré použije, sú na jeho výbere. Môže použiť realistické prvky – osoby priestor, ale aj animáciu, fotografie, či grafický princíp, alebo kombináciu viacerých... Dôležité je udržanie dizajnérskej formy a čitateľnosť príbehu.

Poslucháč zvolí dominantnú koloritu, prípadne tonalitu. V cvičení môžu byť použité triky a špeciálne efekty, ale nie je to podmienkou.

Zvuk môže predstavovať aj poetický text, ktorý si poslucháč načíta. Môže použiť vlastnú úvahu a na ňu tvoriť obrazové asociácie. Text nie je však podmienkou.

Pri využívaní realistického rozprávania zábermi je dôležitý formálny prvok obrazového zvládnutia v kompozícii, farbe , tonalite.

Kamera môže byť v pohybe, ale ten by mal mať svoj dôvod pre vyjadrenie pocitu.

Nezabudnite na technickú úpravu filmu – 5 sec. Čiernej na začiatku a konci filmu, korektné titulky, ktoré sú súčasťou príbehu a podobne.